Diari Oficial de la Generalitat Valenciana


Sumari del DOGV 6268, del 17-05-2010 (2010/4419)

Notificació dictada en el judici de divorci contenciós número 145/2009.
-----------------------------------------------------------------------

### Dades del document

Número de DOGV
:   6268

Data del DOGV
:   17-05-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/4419


Organisme emissor
:   Jutjat de Violencia Sobre la Dona Número 3 de València

Tipus de document
:   Anunci

Notificació dictada en el judici de divorci contenciós número 145/2009. [2010/4419]  
Divorci contenciós 000145/2009   
Demandant: Lacramioara Chelariu.  
Procuradora: María Luisa Romualdo Cappus.  
Advocat: Manuel Alfonso Iserte Soriano.  
Demandat: Ifteme Remus.   
Procuradora: María Luisa Romualdo Cappus.  
Mitjançant aquest edicte faig saber:  
Que a les actuacions de divorci contenciós, seguides amb el número 000145/2009, a instàncies de Lacramioara Chelariu contra Ifteme Remus, en situació de rebel·lia, en què en data 7 de març de 2010, s'ha dictat la sentència que té la part dispositiva com segueix:   
«Dispositiva  
Estime la petició formulada per la procuradora Pilar Iranzo, en nom i representació de Lacramioara Chelariu, contra Ifteme Remus, i declare el divorci d'aquests cònjuges i la dissolució del matrimoni que havien contret. S'estableixen les mesures següents:   
1. El fill menor d'edat quedarà en companyia i sota la custòdia de Lacramioara Chelariu, si bé la pàtria potestat la continuaran exercint conjuntament ambdós pares.   
2. Es reconeix al progenitor, que no conviu habitualment amb el fill menor, el dret de visitar-lo, comunicar-se amb ell i tindre'l en companyia seua, en els termes i en la forma que acorden ambdós pares, procurant el màxim benefici dels fills; i en cas de desacord, i com a mínim, aquest dret inclourà les qüestions següents: pel que fa al fill menor, s'estableix que el règim de visites es realitze al punt de trobada sota el sistema de la intervenció. En establir el règim d'intervenció, cal remetre al punt de trobada la corresponent fitxa de derivació i testimoniança d'aquesta sentència.   
Els usuaris del punt de trobada estan obligats a respectar les normes de funcionament del centre, que se'ls notificarà amb aquesta resolució.   
La modalitat intervenció consisteix a:  
1. Contingut:   
1.1. Aplicació dels mitjans tècnics necessaris per a la modificació d'una situació d'incompliment del règim de visites o d'actituds que comporten riscos per al menor en la mesura que es dedueixen conseqüències negatives per al seu desenvolupament.   
1.2. Voluntarietat: una intervenció sols es pot realitzar si hi ha una motivació per al canvi, i per tant és voluntària.   
1.3. El primer contacte amb el punt de trobada consistirà en una entrevista amb la treballadora social, a fi de conéixer la família i valorar la problemàtica existent.   
2. Finalitat: ajudar el menor i els progenitors a dominar les seues dificultats pel que fa al compliment del règim de visites i procurar les habilitats necessàries per a restablir la relació paternofilial. Tot això a fi d'afavorir el compliment de les visites.   
3. Durada i mètode:   
3.1. Termini mínim d'intervenció: sis mesos.   
3.2. Després de valorar la problemàtica familiar, el tècnic responsable de l'expedient programarà el compliment del règim de visites, amb la finalitat que la trobada entre el menor i el titular del dret de visites es produïsca sense demora, però en condicions adequades i de seguretat per al menor. En conseqüència, en uns casos el règim de visites acordat judicialment o administrativament es podrà complir de manera immediata amb el suport del professional del punt de trobada, i en altres, caldrà una preparació prèvia del menor i dels progenitors (o titulars del dret a visites), per la qual cosa hauran d'acudir a les entrevistes necessàries amb la finalitat de col·laborar i d'adquirir les habilitats necessàries per al compliment del règim de visites.   
3.3. Una vegada iniciades les visites [ja siguen aquestes de lliurament i recollida d'un menor al punt de trobada (supervisió), o bé visites que se celebren a l'interior del centre sota seguiment, tutelades], la intervenció implica que el tècnic responsable de l'expedient treballarà a fi d'evitar-hi actituds o habilitats inadequades i perjudicials per al menor i així aconseguir que el menor tinga l'oportunitat de gaudir d'una relació bona i fructífera per a si mateix sense que li cause inseguretat o desassossec.   
4. Professional encarregat: un membre de l'equip tècnic del punt de trobada.   
5. Comunicacions del PEF a l'òrgan derivant: s'articularan quan acabe el període d'intervenció o a petició del Jutjat, tret d'incidències.   
5.1. Contingut dels informes:   
a) Assistència regular o irregular a les cites.   
b) Actitud de col·laboració.   
c) Compliment dels objectius marcats.   
d) Altres consideracions importants constatades pel tècnic.   
e) S'adjuntaran al corresponent informe les compareixences de les parts.   
5.2. No s'efectuaran propostes de modificació de mesures.   
6. Peticions dels usuaris: les modificacions del règim de visites es proposaran, a través dels representants legals de les parts, al Jutjat.   
3. En concepte de pensió alimentària, Ifteme Remus pagarà a Lacramioara Chelariu la quantitat de 150 euros mensuals per cada un dels seus fills, en total 300 euros mensuals, en dotze mensualitats a l'any, i dins dels cinc primers dies de cada mes. Aquesta quantitat s'actualitzarà amb efectes d'1 de gener de cada any, d'acord amb la variació experimentada per l'índex general de preus al consum, establit per l'Institut Nacional d'Estadística o organisme que el substituïsca. Igualment sufragarà l'espòs la meitat de les despeses extraordinàries que es produïsquen durant la vida dels fills, com ara operacions quirúrgiques, malalties llargues i anàlegs, amb la notificació prèvia del fet que motiva la despesa i l'import d'aquesta a fi d'aprovar-la, i donat cas de no ser acceptada ho resoldrà el Jutjat.   
4. L'habitatge siti a l'avinguda de Burjassot, número 155,4 de València l'usarà Lacramioara Chelariu i els seus fills.   
5. No es fa un pronunciament exprés sobre les costes causades.   
Una vegada que aquesta sentència siga ferma, comuniqueu-ho al registre civil on conste inscrit el matrimoni.   
Manera d'impugnació: mitjançant un recurs d'apel·lació davant de l'Audiència Provincial de València (article 455 LECn). El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat d'interposar-hi un recurs, amb la indicació dels pronunciaments que s'impugnen (article 457.2 LECn). El recurs no s'admetrà si quan l'interposa la part no acredita que ha pagat a l'entitat Banesto i en el compte de dipòsits i consignacions obert a nom d'aquest Jutjat, amb referència a aquest procediment, la quantitat de cinquanta (50) euros, en concepte de dipòsit per a interposar un recurs, de conformitat amb la disposició addicional quinzena de la Llei Orgànica del Poder Judicial (introduïda per la Llei Orgànica 1/2009, de 3 de novembre); llevat que tinga reconegut el dret a l'assistència jurídica gratuïta. Entitat Banesto: «compte de dipòsits i consignacions» número de compte 3712/0000/17/145/2009.-   
Aquesta és la sentència, que pronuncie, mane i firme».   
I perquè valga de notificació de forma deguda a Ifteme Remus, en rebel·lia, expedisc i firme aquest edicte.  
València, 1 d'abril de 2010.- La secretària: Inmaculada García Martínez.